b'\n_START_ARTICLE_\nJackass: Number Two\n_START_SECTION_\nJuoni\n_START_PARAGRAPH_\nJackass: Number Two -elokuvassa ei ole keskeist\xc3\xa4 juonta, vaan se koostuu yksitt\xc3\xa4isist\xc3\xa4 stunteista ja piloista ykk\xc3\xb6sosan tapaan._NEWLINE_Elokuva alkaa Ennio Morriconen kappaleella The Ecstasy of Gold, jonka aikana p\xc3\xa4\xc3\xa4osissa olevat Jackass-ryhm\xc3\xa4n j\xc3\xa4senet pakenevat autioitunutta asuinaluetta pitkin heid\xc3\xa4n per\xc3\xa4ss\xc3\xa4\xc3\xa4n juoksevia h\xc3\xa4rki\xc3\xa4. Yksitellen h\xc3\xa4r\xc3\xa4t niittaavat Jackass-ryhm\xc3\xa4n j\xc3\xa4senet pois pelist\xc3\xa4, kunnes j\xc3\xa4ljelle j\xc3\xa4\xc3\xa4 Johnny Knoxville, joka heitt\xc3\xa4\xc3\xa4 ilmoille tutun fraasin \xe2\x80\x9cHi, I\xe2\x80\x99m Johnny Knoxville, welcome to Jackass!\xe2\x80\x9d, ja elokuvan otsikkoteksti \xe2\x80\x9cJackass: Number Two\xe2\x80\x9d ilmaantuu kuvaan. Johnny ei p\xc3\xa4\xc3\xa4se ikkunasta l\xc3\xa4pi ja h\xc3\xa4rk\xc3\xa4 puskee h\xc3\xa4net l\xc3\xa4pi.\n_START_SECTION_\nArvioita\n_START_PARAGRAPH_\nTurun Sanomien P\xc3\xa4ivi Valotien mielest\xc3\xa4 t\xc3\xa4t\xc3\xa4 jatko-osaa ei maksa vaivaa yritt\xc3\xa4\xc3\xa4 arvioida normaaleilla kriteereill\xc3\xa4, koska se on samanlainen t\xc3\xb6rkyvitseist\xc3\xa4 ja temppukokeiluista koottu kimara kuin edelt\xc3\xa4j\xc3\xa4ns\xc3\xa4 Jackass: The Movie (2002). \xe2\x80\x9dEritteit\xc3\xa4 ja kakkakeppostelua elokuvassa piisaa siin\xc3\xa4 m\xc3\xa4\xc3\xa4rin, ett\xc3\xa4 rainan voisi monimielisesti todeta olevan ihan perseest\xc3\xa4.\xe2\x80\x9d Elokuvan parasta antia on Valotiest\xc3\xa4 piilokamerajakso Pahasta papasta, kyseenalaisinta taas el\xc3\xa4inten kiusaaminen.'